Kære lærer

Du kan her læse om de tanker, vi har gjort os i forbindelse med dagens undervisning: *Verdensmål 10: Mindre Ulighed, en introduktion*.

Til dagens undervisning er der forberedt to elementer:

Element 1: Elevernes hjemmeforberedelse

Element 2: Elevernes arbejde på klassen

*Ad 1: Elevernes hjemmeforberedelse*

Elevernes hjemmeforberedelse er de ting, eleverne skal lave som lektie, inden de møder op til undervisning om Ulighed – introduktion. I kan finde links mv i dokumentet: *Ulighed\_Intro\_Elevforberedelse*

Eleverne skal først se en video, der ligger på nettet og svare på nogle spørgsmål. Formålet er at få dem til at tænke på: 1. Der er forskel på, hvad vi vil accepterer i DK og andre steder i verden, og 2. Om de selv har et medansvar for, at der ikke er børnearbejde, ulighed mv. i verden.

Derefter skal de se en præsentation vi har lavet, og også svare på nogle spørgsmål. Det er en power point, som vi tale ind over. Formålet er at give eleverne en bred introduktion til hvad ulighed er, og hvad der skal til, for at komme den til livs.

De spørgsmål eleverne svarer på hjemme, skal de ikke direkte bruge i forbindelse med ’klasseundervisningen’. Formålet er, at de har gjort sig nogle tanker om ulighed på forhånd, og at det kvalificerer de diskussioner, de har på klassen i deres grupper.

*Ad 2: Elevernes arbejde på klassen*

Vi har sat vejledende tider på de forskellige aktiviteter.

Teksten nedenfor er identisk med den, du finder i *Ulighed, intro, arbejde på klassen*, bortset fra, at vi efter hver opgave, kort har beskrevet, hvorfor vi har valgt, at eleverne skal arbejde med lige netop den opgave*.*

I kan evt. starten dagens undervisning med den vedhæftede quiz.

**Opgave 1 (I har ca. 10 min.)**

Brug ca. 2 minutter per elev til at forklare, hvad der var nyt for jer i de videoer, I har set til i dag, eller hvad I bed særligt mærke I.

*Formål: Eleverne sætter egne ord på ting, der har haft en påvirkning på dem. De hører, hvad de andre i gruppen har oplevet.*

**Opgave 2 (I har 15 min.)**

Lav et mindmap, hvor I skriver alle de ting, I associerer med ulighed, ned.

Skriv f.eks. på et stort stykke papir.

*Formål: at eleverne får udfoldet og nedskrevet alle de ting, de kan komme i tanke om vedr. ulighed og derved ser, hvor omfattende og komplekst det er.*

**Opgave 3 (I har 15 min.)**

I skal nu gruppere det, I har skrevet på jeres mindmap i mindst to grupper:

1. En, der handler om årsager til ulighed
2. En, der handler om konsekvenser af ulighed
3. Har I mere end to grupper, finder I selv et godt navn til den anden/de andre grupper.

*I kan f.eks. overstrege de ting, der hører til de forskellige grupper med forskellige farve overstregnings tusch.*

Når I har lavet grupperne, skal I vælge en af dem. Det skal være den gruppe (det emne), I har mest lyst til at arbejde videre med.

*Skriv ned, hvorfor I vælger den gruppe/det emne.*

*Formål: De reducerer kompleksiteten igen. Får lavet nogle grupper, som de ’kan gøre noget ved’.*

**Opgave 4 (I har 25 min.)**

* Start med at genlæse alt det I har skrevet på jeres mindmap, som hører til det emne, I har valgt
* Diskuter, hvordan man kan arbejde med de ting, I har skrevet ned til jeres emne på mindmappet, med henblik på at reducere ulighed
* Hvem skal gøre det?
* Kan I selv gøre noget?

Skriv svarende ned og vælg en, der kort kan forklare resten af klassen, hvad I er kommet frem til.

*Formål: Eleverne får sat ord på, hvad der kan gøres for at afhjælpe det problemfelt, de har valgt at arbejde med. De bliver bevidste om, at der er mange forskellige, der har et ansvar. Også dem selv.*

**Samling i klassen (I har 25 min. til alle grupper)**

Hver gruppe holder et kort oplæg for resten af klassen. I skal fortælle, de andre:

* Hvilket emne fra jeres mindmap I valgte at arbejde med
* Hvorfor I valgte netop det emne
* Hvad I synes, der skal gøres for reducere uligheden inden for jeres emne
* Hvem, der skal gøre noget, og hvad I selv kan gøre.

*Formål: Eleverne hører, hvad de andre grupper har arbejdet med, og får flere vinkler på ’ulighed’.*